ΓΡΑΠΤΗ ΕΡΩΤΗΣΗ P-3137/02

υποβολή: Srgio Marques (PPE-DE) προς την Επιτροπή

(28 Οκτωβρίου 2002)

Θέμα: Ευρωπαϊκό Πρόγραμμα για την Ανασυγκρότηση και την Ανάπτυξη της Νοτίου Αφρικής

Επειδή η Νότιος Αφρική είναι, με μεγάλη απόσταση, η μεγαλύτερη οικονομία της αφρικανικής ηπείρου και παράγων πολιτικής σταθερότητας σε μία περιοχή που χαρακτηρίζεται από τεράστια πολιτικά, κοινωνικά και οικονομικά προβλήματα, παρακολουθώ με ανησυχία τα τελευταία στοιχεία που αφορούν την χώρα αυτή. Παρά την επιτευχθείσα πολιτκή αλλαγή, οι δείκτες της πτώχειας, της ανεργίας και των κοινωνικών ανισοτήτων, η θραύση που κάνει το AIDS και η αυξανόμενη ανασφάλεια στα κύρια αστικά κέντρα, δυσχεραίνουν την εδραίωση της δημοκρατίας και της κοινωνικής γαλήνης στην χώρα.

Στη συγκυρία αυτή, η Ε.Ε., στο πλαίσιο του Ευρωπαϊκού Προγράμματος για την Ανασυγκρότηση και την Ανάπτυξη, διέθεσε συνολικό ποσό 885,5 εκατ. ευρώ για την περίοδο 2000-2006 (περίπου 126.5 εκατ. ευρώ/κατ'έτος), στο οποίο προστίθενται δάνεια ύψους 825 εκατ. ευρώ για την αυτή περίοδο που χορηγήθηκαν από την Ευρωπαϊκή Τράπεζα Επενδύσεων (περίπου 135 εκατ. ευρώ κατ' έτος).

Το πρόγραμμα αυτό, μέσω της εγκαθίδρυσης χρηματοδοτικής και τεχνικής συνεργασίας, έχει ως στόχο να συμβάλει στη βιώσιμη και αρμονική ανάπτυξη της Νοτίου Αφρικής, κυρίως μέσω μέτρων που αποσκοπούν σε: μείωση της πτώχειας και παροχή κινήτρων για οικονομική ανάπτυξη που θα ευνοήσει τα ενδεέστερα στρώματα του πληθυσμού· ένταξη της χώρας στην παγκόσμια οικονομία· μείωση του κλίματος ανασφάλειας· εδραίωση της δημοκρατίας και του κράτους δικαίου, σε πλαίσιο απόλυτου σεβασμού για τα δικαιώματα του ανθρώπου και τις θεμελιώδεις ελευθερίες.

Στο ανωτέρω πλαίσιο θα επιθυμούσα να ερωτήσω την Ευρωπαϊκή Επιτροπή σχετικά με τα εξής:

- Σε ποιό στάδιο ευρίσκεται η πρακτική και χρηματοδοτική εκτέλεση των διαφόρων προγραμμάτων που εντάσσονται στο πλαίσιο του Ευρωπαϊκού Προγράμματος για την Ανασυγκρότηση και την Ανάπτυξη της Νοτίου Αφρικής·

- Σε τι ύψος ανέρχονται τα δάνεια που έχει ήδη χορηγήσει η Ευρωπαϊκή Τράπεζα Επενδύσεων·

- Έχει γίνει κάποια προκαταρκτική αξιολόγηση του αντικτύπου του Ευρωπαϊκού Προγράμματος για το οποίο γίνεται λόγος ανωτέρω· Εάν ναί, ποιος είναι ο αναμενόμενος αντίκτυπος ιδίως σ' ό,τι αφορά τις θέσεις απασχόλησης που θα δημιουργηθούν, τιςποδομές που θα κατασκευασθούν, τη μείωση των επιπέδων ανασφάλειας, τους πολίτες που θα επωφεληθούν επαγγελματικής κατάρτισης και τον αριθμό κρουσμάτων του AIDS;

Aπάντηση του κ. Nielson εξ ονόματος της Επιτροπής

(10 Δεκεμβρίου 2002)

Το Ευρωπαϊκό Πρόγραμμα για την Ανασυγκρότηση και την Ανάπτυξη στη Νότιο Αφρική (EPRD) δημιουργήθηκε το 1996 με στόχο ναποστηρίξει τις πολιτικές και τις μεταρρυθμίσεις που πραγματοποιούν οι αρχές της Νοτίου Αφρικής και να προωθήσει, με τον τρόπο αυτό, την αειφόρο οικονομική και κοινωνική ανάπτυξη και την εδραίωση μιας δημοκρατικής κοινωνίας στη Νότιο Αφρική.

Το πρόγραμμα εφαρμόζεται μέσω των Πολυετών Ενδεικτικών Προγραμμάτων (ΠΕΠ) που στηρίζονται σε συγκεκριμένη στρατηγική, για να δώσει ένα σαφές πλαίσιο για τις δραστηριότητες συνεργασίας που χρηματοδοτούνται στη Νότιο Αφρική από την Κοινότητα.

Το δεύτερο ΠΕΠπογράφτηκε τον Ιούνιο του 2000. Καλύπτει την τριετή περίοδο 2000-2002 και προβλέπει ένα ποσό αναφοράς 340 εκατ. ευρώ επί συνόλου 885,5 εκατ. ευρώ, το οποίο, σύμφωνα με τον κανονισμό (ΕΚ) αριθ. 1726/2000 του Κοινοβουλίου και του Συμβουλίου της 29ης Ιουνίου 2000 για τη συνεργασία με τη Νότιο Αφρική(1), όσον αφορά την ανάπτυξη αποτελεί το ποσό αναφοράς για τη συνεργασία Ένωσης-Νότιας Αφρικής για την περίοδο 2000-2006. Για την περίοδο που καλύπτεται από το συγκεκριμένο ΠΕΠ, οι αρχές της Νοτίου Αφρικής και η Κοινότητα συμφώνησαν ότι η κοινοτική στήριξη θα επικεντρωθεί στους ακόλουθους τομείς: μείωση της φτώχειας· ανάπτυξη του ιδιωτικού τομέα· εδραίωση του κανόνα δικαίου· προώθηση των ανθρωπίνων δικαιωμάτων καιποστήριξη στην περιφερειακή συνεργασία.

Τα παραρτήματα που περιέχουν στοιχεία σχετικά με κάθε κοινοτικό πρόγραμμα που χρηματοδοτήθηκε από το 1995 μέχρι σήμερα καθώς και πληροφορίες σχετικά με τις παρεμβάσεις της Ευρωπαϊκής Τράπεζας Επενδύσεων (ΕΤΕ) στη Νότιο Αφρική, αποστέλλονται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.

Ένα αντίγραφο της έκθεσης για το 2001 της αντιπροσωπείας στη Νότιο Αφρική, η οποία περιλαμβάνει λεπτομερέστερες πληροφορίες σχετικά με τα σχέδια που περιλαμβάνονται στο προαναφερθέν παράρτημα, αποστέλλεται στο Αξιότιμο Μέλος του Κοινοβουλίου και στη Γραμματεία του Κοινοβουλίου. Η έκθεσηπάρχει επίσης στον ιστότοπο της αντιπροσωπείας στην Pretoria (http://www.eusa.org.za).

Δεν έχει πραγματοποιηθεί ex-ante αξιολόγηση του αντίκτυπου του Ευρωπαϊκού Προγράμματος για την Ανασυγκρότηση και την Ανάπτυξη. Ωστόσο, η Επιτροπή βρίσκεται στο τελικό στάδιο ολοκλήρωσης μιας αξιολόγησης της στρατηγικής της χώρας σχετικά με την κοινοτική βοήθεια στη Νότιο Αφρική από το 1994 και μετά. Η αξιολόγηση της στρατηγικής για τη χώρα επικεντρώνεται ειδικά στον αντίκτυπο (ex-post αξιολόγηση) του πολυετούς ενδεικτικού προγράμματος 1997-1999 και στη σημασία της τρέχουσας στρατηγικής για τη χώρα και του ΠΕΠ για το 2000-2002. Το σχέδιο στρατηγικής για τη χώρα συμπεραίνει, μεταξύ άλλων, ότι η τρέχουσα στρατηγική της Ένωσης είναι βασικά ορθή. Οι προτεραιότητες είναι συνεπείς με τις προτεραιότητες που είχαν καθοριστεί στο πολιτικό πλαίσιο του προγράμματος για την ανασυγκρότηση και την ανάπτυξη post-apartheid. Η Επιτροπή έθεσε σε εφαρμογή τις περισσότερες από τις συστάσεις από την προηγούμενη αξιολόγηση του 1999 και ενσωμάτωσε επίσης την πείρα που αποκτήθηκε από προηγούμενα πρότυπα πειραματικά σχέδια σε μία ανανεωμένη και συνολική προσέγγιση των προγραμμάτων. Όσον αφορά τον αντίκτυπο του ΠΕΠ για το 1997-1999, η αξιολόγηση καταδεικνύει αντίκτυπο σε όλους τους βασικούς τομείς. Τα στατιστικά στοιχεία επιβεβαιώνουν ότι σημειώθηκε πρόοδος στους περισσότερους τομείς όσον αφορά τις κοινωνικέςπηρεσίες, με μόνη εξαίρεση τις περιπτώσεις όπου η μαζική αγροτική μετανάστευση δημιουργεί ολοένα και μεγαλύτερες ανάγκες. Ωστόσο,πάρχουν ακόμα σημαντικές προκλήσεις, οι οποίες έχουν καθοριστεί ως προτεραιότητες στο πλαίσιο του προγράμματος της κυβέρνησης για τις μεσοπρόθεσμες δαπάνες και οι οποίες θεωρούνται ως εμπόδια για την αποτελεσματικότητα των προγραμμάτων. Μεταξύ αυτών, η πανδημία του ιού του HIV/AIDS (σύμφωνα με τις προβλέψεις η πανδημία αυτή είναι αναμφίβολα το πλέον σοβαρό πρόβλημα που θα έχει να αντιμετωπίσει η Νότια Αφρική βραχυπρόθεσμα και μεσοπρόθεσμα)· η αποκέντρωση και η τοπική ανάπτυξη· η έλλειψη ικανοτήτων και δεξιοτήτων και η παροχή αειφόρων μέσων συντήρησης για τα πιο φτωχά στρώματα του πληθυσμού.

Η Επιτροπή προβλέπει να δημοσιεύσει την έκθεση σχετικά με την αξιολόγηση στα τέλη του 2002.

(1) ΕΕ L 198 της 4.8.2000.